Tap Vátryggingafélags Íslands á þriðja ársfjórðungi nam 393,7 milljónum króna sem er viðsnúningur um 143% frá sama tíma fyrir ári þegar hagnaðurinn nam 910 milljónum króna . Iðgjaldatekjurnar jukust um 1,9% , úr 5.996 milljónum í 6.068 milljónir króna meðal heildargjöldin jukust um 17,7% , úr 5.137 milljónum í 6.046 milljónir króna . Neikvæður viðsnúningur varð í fjárfestingartekjum félagsins sem drógust saman um 155,5% , eða úr 426,9 milljóna króna jákvæðri afkomu í 237,1 milljóna neikvæða afkomu . Félagið tapaði 155 milljónum króna á Gamma : Novus sjóðnum sem hafði áhrif á afkomu allra tryggingafélaganna . Á sama tíma jókst tjón félagsins um 27% , úr 3,8 milljörðum króna í 4,8 milljarða , eða rétt rúmlega 1 milljarð króna . Rekstrarkostnaður fyrirtækisins jókst um 12,4% , úr 1.265 milljónum króna í 1.422 milljónir króna . Nærri fjórðungi meiri hagnaður fyrstu 9 mánuði ársins Þegar horft er til fyrstu 9 mánaða ársins sést að hagnaður tímabilsins eftir skatta nam 1.798 milljónum króna samanborið við 1.462 milljóna króna hagnað á sama tímabili árið 2018 . Það nemur 23% aukningu milli ára . Ávöxtun fjáreigna var 7,5% samanborið við 5,4% á sama tímabili í fyrra . Arðsemi eigin fjár var 12,4% samanborið við 9,2% á sama tímabili í fyrra . Félagið væntir þess að ávöxtun eigin fjár verði um 15% í heildina á árinu . Samsett hlutfall var 99,3% samanborið við 96,9% á sama tímabili árið 2018 . Uppfærð afkomuspá félagsins gerir ráð fyrir að samsett hlutfall fyrir árið 2019 verði 99,0% og að hagnaður fyrir skatta verði um 2,5 milljarðar króna . Eigið fé félagsins dróst saman um 3% milli ára , úr 14,9 milljörðum í 14,5 milljarða , á sama tíma og skuldirnar jukust um 13% . Því jukust heildareignirnar 8% , úr 47,2 milljörðum í 50,9 milljarða , meðan eiginfjárhlutfallið drósts saman úr 31,6% í 28,4% . Stytta vinnuvikuna um 45 mínútur Helgi Bjarnason forstjóri VÍS segir uppgjörið sýna vel sveifluna í rekstri tryggingafélaga . „ Á meðan níu mánaða uppgjörið okkar er framúrskarandi og eitt það besta frá skráningu með góðan hagnað og 12,4% arðsemi eigin fjár þá litast uppgjör þriðja ársfjórðungs m.a. af verri afkomu af skráðum hlutabréfum í eigu félagsins , “ segir Helgi sem vísar í afkomuviðvörun fyrirtækisins frá í október og hærra tjónshlutfalls vegna stærri tjóna og lækkun vaxta . „ Það gleður mig að segja frá því að við höfum ákveðið að ríða á vaðið með styttingu vinnuvikunnar í samræmi við síðustu kjarasamninga . Samkvæmt þeim á styttingin að taka gildi 1. janúar 2020 en við höfum ákveðið að hún taki gildi strax um næstu mánaðarmót , 1. nóvember . Við munum stytta vinnuvikuna um 45 mínútur á föstudögum og teljum , eftir samráð við starfsfólk , að mesti ávinningurinn náist með þeirri útfærslu . Við erum sannfærð um að þetta stuðli að betra jafnvægi milli vinnu og einkalífs og um leið geri vinnustaðinn okkar enn fjölskylduvænni . “